open-index/open-wikipedia-markdown huggingface dataset:
1610

thumb|Asasina d’Henri IV é arestasyon di Ravaillac, 14 mè 1610, pa Charles-Gustave Housez, XIXe syèk.

**1610** sa roun lannen koumin ki ka koumansé oun vandrédi.

## Évènman
### Lazi
* 29 mars ké 24 avril : Konpagni néyèrlandé-a dé Lenn oryantal ka trété ké souvren lokal-ya é ka òbténi lotorizasyon-an d'établi roun létablisman atè Pulicat (en).

* 19 désanm, Lendonnézi : rivé di Pieter Both atè Batam. « Dis-sèt Mouché »-ya ki ka dirijé konpagni-a ka désidé di konfyé à roun gouvèlnò jénéral lansanm-an dé kontwè, fò, téritwar, fòs militèr ké naval ka roulévé di Konpagni néyèrlandé-a dé Lenn oryantal. Pieter Both ka jité baz-ya di roun administrasyon roudimantèr : sigrétè jénéral, Konséy dé Lenn inikman konsiltatif, ki koumèt annan chak kontwè ké fongsyonnè sibaltèrn.

### Lanmérik
* 25 janvyé, Palé di Pardo : cédule rwayal ka kréyé tribinal-a di Lenkizisyon-an di vis-rwayalté-a di Nouvèl-Grénad atè Carthagène.

* Prentan : Santa Fe, o Nouvèl-Mègsik, ki fondé pa Èspagnòl-ya an 1607, ka pran non ofisyèl-a di Villa Real de la Santa Fé de San Francisco de Asís.

* 21 mè : rivé di nouvèl kolon atè Jamestown, an Virjini, ki kondjwit pa Thomas Gates. Li ka désidé di évakiyé 60 sirvivan-yan di kolonni-a, lò li ka rankontré flòt-a di sir De La Warr à lantréa di bè-a di Chesapeake.

## Nòt ké référans

## Lyen ègstèrn
1609

**1609** sa roun lannen koumin ki ka koumansé oun jédi.

## Évènman
* 8-29 avril, Japon : daimyo-ya Shimazu di Satsuma ka anvayi rwayom-an di Ryūkyūet ka enpozé li roun protèktora (finisman an 1879). Rwayom-an ka mentni an fasad vèrsman-ab di tribi pou Lachin-an, sa ki ka pèrmèt li di kontinwé à servi di rélè ant Lachin-an, Koré-a ké Japon-an.

* 29 jwiyé, Lafrik di Nò : viktwè franko-èspagnòl di Luis Fajardo é di Beaulieu-Persac asou Tinis à La Goulette.

* 20 sèptanm, Japon : Konpagni néyèrlandé-a dé Lenn oryantal ka ouvri roun kontwè atè Hirado. Olandé ké Anglé ka enstalé yé kò atè Hirado (Kyūshū) pou fè di koumèrs (1609-1613).

* Létablisman olandé-a à Sulawesi(Makassar).

### Lanmérik
* 28 jwiyé : pronmyé létablisman anglé o Bermudes pa dé nofrajé di Sea Venture, anrout pou Virjini-a.

* 30 jwiyé : Samuel de Champlain é so wonm ké afronté Iroquois à lanplasman-an di fitir Fò Carillon, jòdla Crown Point, New York. Champlain ka braké so arquebuse é ka fè difé asou roun dé Iroquois. Dé sa tchwé di roun sèl tchòk. Iroquois sa térifyé.

* 28 out : Henry Hudson ka atenn bè-a di Delaware. Li ka rouvandiké roun parti di Lanmérik di Nò-a pou Provens-Ini-ya.

## Nòt ké référans

## Lyen ègstèrn
1611

**1611** sa roun lannen koumin ki ka koumansé oun sanmdi.

## Évènman
* 28 avril : fondasyon di Linivèrsité-a di Santo Tomas atè Manille.

* 13 mè : routou di Samuel di Champlain atè Québec. Douran lété-a, li ka èsploré sègtò-a di Montréyal é ka désann rapid-ya di Lachine.

* 25 mè : Lanpir moghol : Jahângîr ka épouzé Mir un-Nisâ, ka roubatizé Nûr Jahân(« Limyè di monn »), don li té òrdonnen lanmò-a di lépou-a Sher-afghan, roun avantiryé pèrsan ki akizé di tandans à rébélyon-an. Nûr Jahân ka enstoré donminasyon-an di klan irannyen à lakou-a. Pa laswit-a, lanprò-a ké sonbré annan lalkolism-an é ké dézentérésé so kò dé zafè di Lanpir-a. Nûr Jahân ké alé menm ka jouk fé frapé so pròp lanmonnen.

* 22 jen : mitinri dé maren di Discovery. Henry Hudson, so tiboug John (òkò adolésan) ké sèt ròt manm di lékipaj ka rété fidèl sa abandonnen annan roun chaloup asou bè-a d'Hudson.

* 20 out : tranmman di latè majò atè Mègsiko.

* 31 out : Glòb-a, navir di Konpagni anglé-a dé Lenn oryantal, ki koumandé pa kaptenn-an Hippon, ka débarké atè Masulipatam an Lenn, koté li ka établi dé rélasyon koumèrsyal (kaliko), anvan di randé so kò atè Banten pou charjé an zépis. Anglé-ya ka établi dé kontwè an Lenn atè Masulipatam, Âgrâ ké Surate ant 1611 ké 1618.

## Nòt ké référans

## Lyen ègstèrn
1612

**1612** sa roun lannen bisègstil ki ka koumansé oun dimanch.

## Évènman
* Prentan : Pirat-a Peter Easton ka konstrwi roun fò atè Harbour Grace (pénensil d'Avalon, Latè-Nòv) ; aprè ki li réparé so bato é piyé péchri-ya pou aprovizyonnen so kò an wonm é an ravitayman, li ka kité Harbour Grace 17 jwiyé-a é ékimen Latlantik-a.

* John Rolfe, fitir lépou di Pocahontas, ki roubatizé Rébecca, ka entrodjwi kiltir-a di tabak an Virjini.

* 6 out, Lafrik ékinogsyal : o Brézil, Daniel de la Touche, ségnò de la Ravardière, Nicolas de Harley é François de Razilly ka rivé o pòr di Javiré asou zil-a di Maranhão ké flòt fransé-a konpozé di trwa batiman (Réjan-an, la Charlotte et la Sainte-Anne) é ka koumansé konstriksyon-an di roun fò, okèl yé ka bay non-an di Saint-Louis (São Luis), an lònò-a di lirwè di Lafrans Louis IX (8 sèptanm). Otour di sa fò ké kréyé so kò lavil-a di Sen-Louis di Maranhão (jòdla São Luis do Maranhão, ki klasé asou Lis-a di patrimwann mondjal pa Unesco-a). Fransé-a ka òbténi fasilman lalyans-a dé Endjen. Li divèt abandonnen lavil pou Pòtidjé-ya di Jerônimo de Albuquerque (es) an 1614 é sa anprizonnen atè Belém, o Pòtidjal.

## Nòt ké référans

## Lyen ègstèrn
1615

**1615** sa roun lannen koumin ki ka koumansé oun jédi.

## Évènman
* 18 janvyé : rivé atè Kean (Tourane, Viêt Nam) di jézwit napoliten Francesco Buzomi, ki akonpagné di pòtidjé Diego Carvalho.

* 5 févriyé : trété di lapè ki signen atè Gogunda ant prens moghol-a Khurram ké Amar Singh. Mewar ka soumèt so kò à lanpir moghol-a.

* 6 mars : lanmiral olandé Pieter Both, gouvèlnò jénéral-a dé Lenn néyèrlandé, ka fè nofraj à rotò-a di bè-a di Tonbo (zil Moris).

* Mè-jen : kanpagn di lété di syèj d'Osaka o Japon.

* 3 jen : batay di Tennōji.

* 6 jen : batay di Dōmyōji. Priz di chato d'Osaka pa Tokugawa Ieyasu. Chit di fanmi-a Toyotomi. Koumansman di péryòd-a Tokugawa o Japon.

* 14 jen : dépa di Texel (Péyi-Ba) di èspédisyon-an di Willem Schouten ké Jacob Le Maire bò'd kap Horn ké Java.

* 18 sèptanm : rivé atè Swally, prè di Surat, an Lenn, Sir Thomas Roe, anbasadò di Jacques Ie di Langlétè à lakou-a di Jahangir ; li ka randé so kò atè Ajmer 23 désanm-an é ka rankontré lanprò moghol-a, 10 janvyé 1616 (finisman an 1618).

* Bakufu (gouvèlman japonnen-an) ka rézèrvé so kò drwè-a di akòrdé dé lisans di vwayaj, o so di vermillon.

## Nòt ké référans

## Lyen ègstèrn
1616

**1616** sa roun lannen bisègstil ki ka koumansé oun vandrédi.

## Évènman
* 5 janvyé, Nouvèl-Lafrans : Samuel de Champlain, ki ka ivèrné atè Cahiagué asou lak-a Simcoe ka routrouvé papa-a Joseph Le Caron. Yé ka pati 15 janvyé-a koté Pétuns ké Outaouais o sid di bè jéyòrjyen-an, é ka étidjé mèrs-ya dé Endjen. 15 févriyé-a, Champlain sa di routour atè Cahiagué koté li ka arbitré roun diféran ant Hurons ké Algonquins, épi 20 mè-a ka kité l'Huronie ké Le Caron pou Québec (11 jwiyé) épi Lafrans-a (3 out-10 sèptanm).

* 10 janvyé, Lenn : anbasadò anglé-a Thomas Roe ka rankontré pou pronmyé fwè-a Jahangir atè Ajmer. Anglé-ya ka òbténi di lanprò moghol-a otorizé li di enstalé so kò atè Surat. Olandé-ya ka enstalé égalman roun létablisman.

* 24-25 janvyé : Èsploratò olandé-ya Willem Schouten ké Le Maire ka dékouvri détrwa-a di Le Maire é di Drake.

* 29 janvyé : Willem Schouten ké Le Maire ka kontounen pou pronmyé fwè-a kap Horn pa ro lanmè-a.

* 2 mars : fondasyon di roun vilaj asou sit-a di Medellín an Kolonbi pa Èspagnòl-ya.

* 17 mè : kréyasyon di Konpagni dannwa-a dé Lenn oryantal. Rivé dé Dannwa atè Tranquebar asou kot-a di Coromandel an Lenn.

## Nòt ké référans

## Lyen ègstèrn
1617

**1617** sa roun lannen koumin ki ka koumansé oun dimanch.

## Évènman
* Prentan, Nouvèl-Néyèrlann : trété di Tawasentha, prè d'Albany. Kontwè olandé atè Manhattan.

* 17 mè, Langola : kréyasyon di dégra di Benguela pa Pòtidjé-ya Manuel Cerveira Pereira. Pòtidjé-ya pa ka pénétré ofon dé latè, ki tchipé pa Ovimbundu-ya, ki bò'd finisman-an di syèk (1685).

* 14 jen, Kanada : rivé ké Champlainde Louis Hébert, pronmyé agrikiltò di di kolonni-a di Québec é di so lépouz, Marie Rollet, ensi ki yé trwa timoun, « véritab papa-a di pèp kébèkwa », ki ka divini answit prokirò di lirwè. Aparanman, Louis Hébert té vizité Nouvèl-Lafrans an 1604 ké 1613 anvan di désidé di établi so kò.

* 12 novanm : rivé di ségon èspédisyon di Walter Raleigh an Lagwiyann. Li ka antré an djopopo ké roun kolonni èspagnòl é divèt ranbarké so kò (1618). Li ké fika dékapité lannen-an di so routour an vèrti di roun santans ki pronnonsé kont li trèz lannen oparanvan.

* 22 novanm : koumansman di pronmyé soultannat otoman di Mustafa Ie, dit l’Idiot (finisman an 1618).

* 16 désanm : Buenos Aires ké Río de la Plata sa séparé di Paragwé.

## Nòt ké référans

## Lyen ègstèrn
1618

thumb|23 mè : défounèstrasyon di Prague. Gravir di Matthäus Merian.

**1618** sa roun lannen koumin ki ka koumansé oun lendi.

## Évènman
* 26 févriyé, lanpir otoman : koumansman di soultannat otoman di Osman II (finisman an 1622). Mustafa Ie, frè d’Amhet, sa ranvèrsé pa jannisèr-ya ki enspiré pa Kösem, favorit d’Amhet é manman di plizyò tiboug, don Osman II, kat mwa aprè so agsésyon o tronn.

* Févriyé : Samuel de Champlain ka propozé à Louis XIII annan roun mémwè  d’évanjélizé endijenn-yan di Kébèk é d’établi dé sant enpòrtan. Lirwè-a ka bay so akò 12 mars.

* 27 mars : rivé atè Tonbouktou di pacha Ammar, ki voyé pa soultan-an di Maròk. Li sa dépozé o bou di trwa mwa pa kayid-a Ali Ben Abdallah. Maroken-yan pli gen di mwayen di vini an lèd à yé posésyon o Soudan ògsidantal é ka abandonnen définitivman yé konkèt o kò èspédisyonnèr. Konkéran maroken-yan ka asimilé so kò piti piti ké Songhaï an épouzan dé prensès lokal. Lalit fratrisid-ya ki ka opozé yé ka rédjwi yé nonm. Paul Imbert, natif dé Sables d'Olonne, ki ka akonpagné èspédisyon militèr maroken-an kou lèsklav, ka séjounen atè Tonbouktou.

## Nòt ké référans

## Lyen ègstèrn
1619

**1619** sa roun lannen koumin ki ka koumansé oun mardi.

## Évènman
* 5 avril, Lachin : dépa di Shenyang di kat larmé di dinasti Ming-an kont Hetu Ala, kapital-a mandchou.

* 14 avril : viktwè di chèf mandchou Nurhaci asou dinasti-a Ming atè batay-a di Sarhu. Dé ròt kolonn chinwa sa briga atè Sanggiyan Hada 15 avril-a é atè Dungge-Gau 17 avril-a.

* 19 mè : koumansman di vwayaj di Dannwa Jens Munk à sasé-a di « larout-a di Nò-Lwès ». Li ka séjounen douran livèr-a annan bè-a d'Hudson, koté près tout so maren-yan ka péri. Li ka réyisi à  rouganyen Dannmark-a ké trwa sirvivan, 25 sèptanm 1620.

* 28 mè : Olandé-ya di Jan Pieterszoon Coen, gouvèlnò jénéral di Konpagni néyèrlandé-a dé Lenn oryantal, ka établi roun baz atè Batavia, annan Lenn oryantal-ya.

* 17 jwiyé : Olandé-ya ka signen roun akò ké Anglé-ya atè Lonn pou partajé èsplwatasyon-an di Lendonnézi-a. Yé ka sasé à izolé rézo koumèrsyal endijenn-an dé larout koumèrsyal entèrnasyonnal. Batavia sa péplé di Chinwa, Malé, Macassars, Balinnen ké Filipen di Luçon. Konpagni-a dé Lenn oryantal olandé-a, ki bazé atè Batavia, ka entèrsèpté koumèrs pòtidjé-a.

## Nòt ké référans

## Lyen ègstèrn
1620

thumb|21 novanm : rivé di Mayflower, twèl di William Halsall, 1882

**1620** sa roun lannen bisègstil ki ka koumansé oun mèrkrédi.

## Évènman
* 24 mars : Buenos Aires ka divini lévéché.

* 21 mè : dé navir fransé, ki koumandé pa Augustin de Beaulieu, ka vizité bè-a di Sen-Augustin atè Madagaskar.

* 21 novanm : rivé asou Mayflower, ki té annan tanpèt-a, Pilgrim Fathers, 102 piriten anglé ka débarké an Lanmérik(Nouvèl-Langlétè), atè Kap Cod é ka fondé 20 désanm-an kolonni-a di Plymouth, pronmyé lavil di Massachusetts, rò di konsésyon-an ki ogtrwayé pa lirwè-a (1622). Sa Pilgrim’s fathers-ya (41 antou) té divèt fwi Nottingham (1608), pou établi yé kò atè Leydedans Provens-Ini-ya. Yé ka signen roun akò, Mayflower Compact-a, ki sa à baz-a di roun démokrasi kalvinyenn. Dizwit fanm ki maryé ka rivé ké Mayflower-a. Trwa di yé sa ansent, don roun ki ka akouché di roun timoun ki mouri-nèt òbò di bato. O prentan 1621, sèl kat di sa fanm-yan ka viv òkò.

* 26 novanm : òrgannizasyon di roun nouvèl konpagni an Nouvèl-Lafrans ki donminen pa pèrsonnalité-a dé frè di Caen.

## Nòt ké référans

## Lyen ègstèrn
1621

thumb|The First Thanksgiving at Plymouth (1914), pa Jennie A. Brownscombe.

**1621** sa roun lannen koumin ki ka koumansé oun vandrédi.

## Évènman
* 27 févriyé : Jan Pieterszon Coen, gouvèlnò jénéral di VOC, ka débarké o zil Banda kabèch-a di roun èspédisyon pinitiv o kour di lakèl popilasyon-an di larchipèl-a sa masakré.

* 13 mè : Mandchou-ya ka pran Liaoyang. Pèp mandchou-a, ki réyini pa khan-an Nurhaci, ka établi so kò otour di Moukden an Lachin.

* 3 jen : fondasyon di Konpagni néyèrlandé dé Lenn ògsidantal-ya (W.I.C., West Indische Compagnie) ; Répiblik-a dé Provens-Ini ka ogtrwayé li, pa roun chart, monnonpòl-a di koumèrs à dèstinasyon di lwès-a. Zonn-yan ki konsèrnen ka anglobé Lafrik-a di Lwès-a(ant Tropik di Kansèr ké Kap di Bon-Èspérans), ké Lanmérik-a, ki ka enkli Loséyan Pasifik-a ké parti oryantal-a di Nouvèl-Giné.

* 13 jen : kréyasyon di Léta-a di Maranhão o Brézil (Ceará, Piauí, Maranhão ké Pará).

* 21 sèptanm : marki-a di Gelves ka divini vis-rwè di Nouvèl-Lèspagn (finisman an 1624). Kriz atè Mègsiko ant vis-rwè ké larchévèk-a Mgr Serna.

## Nòt ké référans

## Lyen ègstèrn
1622

**1622** sa roun lannen koumin ki ka koumansé oun sanmdi.

## Évènman
* Mars : Pèrs-a Chah Abbas Ie le Grand ka asyéjé Kandahar ki ka tonbé aprè 45 jou. Jahangir ka doumandé à so tiboug Khurram di roupran lavil-a, mé sala-a ka roufizé, ka krenn entrig-ya di Nûr Jahân. Li ka révòlté so kò é sa venki pa larmé enpéryal-a ki dirijé pa so frè Parwez ké jénéral-a Mahabat Khan (en) prè di Delhi(1623). Li ka rété an lègzil jouk 1625.

* 22 mars : atak endjen kont kolonni-a di Jamestown (finisman an 1644). Endjen-yan ka masakré 347 kolon an Virjini. Sirvivan-yan ka répliké di fason enpitwayab.

* 22 avril : Anglé-a ki alyé à Pèrs-a ka pran Ormuz o Pòtidjé. Pòtidjé-ya ka pédi kontrol-a di koumèrs annan gòlf pèrsik-a o profi dé Anglé. Abbas Ie ka fondé dégra-a di Bandar Abbas.

* 20 mè : soultan otoman-an Osman II, ki té ka prétann réfòrm linité-ya di jannisèr-ya sa ranvèrsé é asasiné à laswit-a di roun révòlt di sala-ya. Jannisèr-ya ka raplé Mustafa Ie (finisman di règn an 1623).

* 24 jen : roun flòt olandé di disèt véso ki koumandé pa lanmiral-a Kornelis Reyerszoon ka tanté vréman oun atak di Macao.

## Nòt ké référans

## Lyen ègstèrn
1613

**1613** sa roun lannen koumin ki ka koumansé oun mardi.

## Évènman
### Lafrik
* 1e mars : négus-a di Létchopi, Anva néyos ki ralyé ké Légliz laten-an, ka voyé Fequr Egzie ké papa jézwit-a Antonio Fernandes, atravè sid-lwès di Létchopi-a, bò'd kontwè pòtidjé di Malindi annan lòbjègtif-a d’établi dé rélasyon diplonmatik ké rwè-a di Lèspagn ké pap-a. Misyon-an ka échwé fas à lostitilité-a dé Oromô

* 27 mars- 1e avril : kaptenn-an Samuel Castleton ka fè lèskal atè Larégnon é ka batizé zil-a òkò inanbité England's forest.

* 30 novanm : Marrakech sa pran pa partizan-yan di roun marabout di Tafilalet, mé soultan-an Moulay Zidan ka parvini à roukonkéri so kapital (27 janvyé 1614)

* Avril-mè : Mourad Bey ka divini bey di Tinis(finisman an 1631). Li ka réyisi à randé charj éréditèr-a é ka fondé dinasti-a dé mouradit (finisman an 1702). So sigsésò-ya ka roupran à yé sèrvis gran fanmi lokal-ya é ka adòpté tradisyon administrativ hafsid-ya. Atè Tinis, o kontrèr di Laljèr, éléman tirk-a ka fondé so kò ké popilasyon-an.

* Fondasyon di rwayom di Cassange, an Langola, an finisman-an di lannen.

### Lanmérik
* 6 mars, Honfleur : Samuel de Champlain ka routounen an Nouvèl-Lafrans kou lyétnan di vis-rwè di Nouvèl-Lafrans. Li ka rivé atè Tadoussac 29 avril-a.

* 27 mè : Samuel de Champlain ka pati di Québec ka èsploré larivyè-a dé Outaouais ; li sa di routour atè Sen Malo 26 out-a.

## Nòt ké référans

## Lyen ègstèrn
1614

**1614** sa roun lannen koumin ki ka koumansé oun mèrkrédi.

## Évènman
* 25 janvyé, Mègsik : navir japonnen-an San Juan Bautista ka rivé atè Acapulco. Délégasyon japonnen-an ka atenn Mègsiko 24 mars-a koté li sa rousouvwè pa gouvèlnò-a di Nouvèl-Lèspagn Diego Fernández de Córdoba.

* 27 janvyé, Japon : entèrdiksyon di kristchannism. Èspilsyon dé Jézwit. Dèstriksyon-an dé légliz di Kyôto.

* 27 mars : édit dé Léta jénéral dé Provens-Ini ka èstipilé ki moun-yan ki ké dékouvri di nouvèl réjyon, pòr oben détrwa ké wè so kò akòrdé roun patant èskliziv.

* 5 avril : Pocahontas, oun prensès endjen nò-amériken ka épouzé roun kolon anglé di Virjini, John Rolfe.

* Out : koumansman di vwayaj otour di monn di Joris van Spilbergen.

* 5 ògtòb : rivé an Léròp di misyon diplonmatik japonnen-an ki kondjwi pa Tsunenaga Hasekura.

* 11 ògtòb : Adriaen Block, Hendrick Christiaensen ké roun group di douz ròt négosyan ka òbténi o non di nouvèl Konpagni di Nouvèl-Lolann monnonpòl-a di trwa pou koumèrs-a ké réjyon-yan ki konprann ant 40e ké 45e paralèl (Nouvèl-Néyèrlann).

## Nòt ké référans

## Lyen ègstèrn
1623

**1623** sa roun lannen koumin ki ka koumansé oun dimanch.

## Évènman
* 25 janvyé, Lachin : jézwit alman-an Adam Schall (1591-1666), ki bloké atè Macao dipi 1619, ka rivé atè Péken, ki akonpagné di italyen-an Niccolò Longobardi. Li ka émèrvéyé lakou-a dé Ming an prédizan léklips-a di soléy di 8 ògtòb. Li ka divini roun ilis mandaren, Mèt dé sigré di Syèl an 1653, anba non-an di Tang Io Wang.

* 31 janvyé : pap-a Grégoire XV ka toléré « rit malabar », ki inogiré pa Nobili pou tanté di kristannizé kas endouis-ya.

* 7 mars : vis-rwè di Nouvèl-Lèspagn Diego Carrillo de Mendoza y Pimentel ka òrdonnen sispansyon-an dé travay di drénaj di Mègsiko ; lannen-an ki ka swiv, oun inondasyon ka kozé patché donmaj.

* 9 mars : masak d'Amboine (nl). Gouvèlnò-a d’Amboine Herman van Speult (nl), anvan prétèks di roun konplo anti-olandé, ka fè arété, tòrtiré ké ègzékité dis-nèf étranjé, don nèf Anglé. Angle sa èspilsé di l’Insulinde pa Olandé-ya. Yé divèt dézòrmé prokiré yé kò endirèkman zépis-ya pa rélè-a di Makassar (Sulawesi).

* 10 sèptanm : soultan otoman-an Mustafa Ie sa òkò dépozé pa jannisèr-ya. Soultan-an ki déchi sa pronmennen annan kapital-a asou roun lann anba ari-ya anvan di fika ègzékité. Murat IV ka régné anba titèl-a di so manman Kösem. Li ké rèstoré lotorité-a annan ségon parti-a di so règn (finisman an 1640).

## Nòt ké référans

## Lyen ègstèrn
1626

**1626** sa roun lannen koumin ki ka koumansé oun jédi.

## Évènman
* 19-25 févriyé : léchèk di Nurhachi o syèj di Ningyuan. Ming-yan ka enflijé di lou pèrt o Mandchou ké Nurhachi li-menm sa blésé.

* 12 mè : Èspagnòl-ya ka débarké atè Keelung o Nò di Taywan. 16 mè-a yé ka rouvandiké sa parti di zil-a pou rwè-a di Lèspagn é ka enstalé fò-a di San-Salvador, épi fò San Domingo atè Tamsui an 1628.

* 24 mè : Pierre Minuit, pou kont-a di Konpagni néyèrlandé-a dé Lenn ògsidantal ka achté dé zil di Manhattan o Endjen Lenapes - pou lékivalan-an di 60 floren d'item divèr - é ka fondé Nouvèl-Amsterdam, ki roubatizé New York an 1664.

* 30 sèptanm : Fondasyon di konpagni-a   di Saint-Christophe anba léjid-a di Richelieu pou kolonnizasyon-an di Lézanti-ya(Konpagni dé zil di Lanmérik an 1635).

* Lachin : lanmò di Nurhachi, rwè dé Mandchou. Roun di so tiboug-ya, Huang Taiji, ka sigsédé li (finisman di règn an 1643).

* Fondasyon di Salem, o Massachusetts, pa roun sosyété di péchò (Dorchester Company de Cape Ann) ki kondjwi pa Roger Conant.

* Masak di 2000 endjen karayib atè Bloody Point pa kolon anglé ké fransé. Jénosid dé endjen Kalinago (pèp Karayib) asou zil-a Saint-Christophe.

## Nòt ké référans

## Lyen ègstèrn
1627

**1627** sa roun lannen koumin ki ka koumansé oun vandrédi.

## Évènman
* 17 févriyé : Anglé-ya, ki kondjwit pa William Courteen, ka kolonnizé La Barbade.

* 1e mars : maren olandé-a Piet Heinmenace Salvador de Bahia o Brézil.

* 29 avril : Kardinal-a di Richelieu ka kréyé Konpagni-a dé San-Asosyé pou kolonnizé Kanada. A roun konpagni privé ki ka vizé à kontribiyé o léfò di kolonnizasyon (é ki té ka détni monnonpòl-a di trèt-a dé fourir). Konpagni-a té gen divwè-a di mennen 300 kolon pa lannen jouk 1643. Li ka òbténi Nouvèl-Lafrans (Lakadi ké Sen-Laurent) à tit di ségnòri (koumansman di réjim ségnòryal) ké monnonpòl pèrpétchwèl-a di lèsplwatasyon-an dé fourir. So progranm ké fika paralizé pa lostitilité-ya ant Lafrans ké Langlétè-a.

* 13 mè : trété di partaj dé latè di zil-a Saint-Christophe ant Anglé (Thomas Warner) ké Fransé (Belain d'Esnambuc, Urbain du Roissey).

* 2 jen : Charles Ie di Langlétè ka fè konsésyon-an di tout zil Karayib-ya o kont di Carlisle.

* Maròk : marabou Abou Hassoun ka fondé oun prensipoté endépandan annan Souss ké l’Anti-Atlas (Zaouia d'Illigh). Annan menm lépòk-a, Morisques, ki établi an bouchou-a di Bou Regreg, ka fondé roun répiblik kòrsèr oligarchik endépandan di Marrakech.

## Nòt ké référans

## Lyen ègstèrn
1628

**1628** sa roun lannen bisègstil ki ka koumansé oun sanmdi.

## Évènman
* 5 févriyé : koumansman di règn di Shâh Jahân, lanprò moghol (finisman an 1658). Khurram (1582-1666) trwazyenm tiboug di Jahangir ka sigsédé li anba non-an di Shâh Jahân (« Rwè di Monn »), aprè ki li mété à lanmò tout so rival potansyèl-ya. Pannan so lonng règn, li ka mennen roun politik di konkèt an Lazi santral é annan Dekkan-an.

* 25 févriyé : kont-a di Montgomery ka rousouvwè di rwè Charles Ie di Langlétè konsésyon-an di « provens di Montgomery », ki ka konprann Trinidad, Tobago ké Barbad ; aprè protèstasyon-an di kont di Carlisle, sa dannyé ka òbténi Barbad, 7 avril-a.

* 7 jen, Lenn : viktwè dé Sikh asou Mukhlis Khan, jénéral di Shâh Jahân, atè Lohgarh.

* 22 jwiyé : plantò irlandé-a Anthony Hilton ka kolonnizé Niévès ké san wonm.

* Jwiyé : fondasyon di Krasnoïarsk asou Ienisseï an Sibéri.

* 28 out-29 novanm : pronmyé syèj di Batavia pa Soultan Agung.

* 9 sèptanm : maren olandé-a Piet Hein ka kaptiré flòt èspagnòl-a di lajan ki ka vini di kité Kiba, annan bè-a di Mantazas.

## Nòt ké référans

## Lyen ègstèrn
1629

**1629** sa roun lannen koumin ki ka koumansé oun lendi.

## Évènman
* Janvyé, Zimbabwé : monomotapa (oben Karanga) Nyambo Kapararidge, sigsésò di Gatsi Rusere, sa briga atè Massapa pa Pòtidjé-ya é ka ranplasé pa Mavoura Mhandé ki ka déklaré so kò vasal di Pòtidjal pa roun trété ki signen 24 mè-a (finisman di règn an 1652).

* 4 mars : chart di kolonni-a di bè-a di Massachusetts.

* 4 jen : nofraj di Batavia, navir olandé ki pati di Java, ka échwé asou kot lwès-a, don rès-a té routrouvé. Rivé dé pronmyé Éropéyen an Lostrali. Dé mèrtriyé néyèrlandé-a sa ègzilé laba, é ka divini pronmyé zabitan éropéyen di Lostrali. Olandé-ya, ki pa ka trouvé anyen di profitab à yé négòs asou kontinan ostralyen-an, ka èsploré soupannan pannan oun trantenn di lannen kot lwès-ya, nò ké sid é ka batizé sa latè Nouvèl-Lolann an 1644.

* 19 jwiyé : kapitchoulasyon di Kébèk. Samuel de Champlain divèt sédé Kébèk o frè Thomas, Louis, ké David Kirke « akoz di mank di viv. Kirk-ya péké gen plis di chans : lépidémi-a ké disette ka pran asou yé 14 soda lò di yé pronmyé livèrnman ».

## Nòt ké référans

## Lyen ègstèrn
1630

**1630** sa roun lannen koumin ki ka koumansé oun mardi.

## Évènman
### Lanmérik
* 16 févriyé, Brézil : roun èspédisyon ki finansé pa Konpagni néyèrlandé-a dé Lenn ka pran Olinda, Pernambuco(fas à Recife), ké téritwar kotché-ya ki konprann ant zil-a di Maranhão ké flèv São Francisco.

* 1e mars : priz di Recife. Senhor de engenho Matias de Albuquerque (en) ka òrgannizé défans-a di Recife é di tout kot-a. Mè Néyèrlandé-a ka parvini à débarké o nò di lavil-a, ka bouskilé Pòtidjé-ya é ka antré annan lavil-a koté Albuquerque té détrwi 1700 kès di souk. Nouvèl-Lolann, anba gouvèlman-an di Jean-Maurice de Nassau-Siegen, ké tchipé jouk lanmotché-a di kot brézilyen-an annan lannen-yan 1640 anvan défèt final-a di 1654.

* Marann-yan di Pernambouc, ki favorab o Néyèrlandé, sa ranfòrsé pa rivé-a di nonbré imigré ki vini d’Amsterdam. An 1640, Jwif-ya ké fika pli nonbré ki krétchen-yan.

* 12 jen : kolonnizasyon di bè-a di Massachusetts pa konpagni anglé-a di menm non. Chak agsyonnèr ka rousouvwè 200 larpan di latè pou enstalé so kò. John Winthrop ka divini gouvèlnò di kolonni-a di bè-a di Massachusetts. 

## Nòt ké référans

## Lyen ègstèrn
1631

**1631** sa roun lannen koumin ki ka koumansé oun mèrkrédi.

## Évènman
* 5 févriyé : rivé di Roger Williams atè Nantucket. Banni di Massachusetts pou so pozisyon rélijyé radikal-ya, li ka fondé kolonni-a di Rhode Island an 1636.

* 22 mars : Kolonni-a di bè-a di Massachusetts ka entèrdi jé-ya di azò.

* 5 mè : dépa di Deptford di èspédisyon-an di èsploratò anglé-a Luke Fox, à sasé-a di pasaj di Nò-Lwès, ki finansé pa Edward Sackville, 4e kont di Dorset. 22 jen-an, li ka pasé détrwa-a d'Hudson é ka fè tour-a di bè-a d'Hudson. 24 sèptanm-an, li ka dékouvri kap Dorset.

* 12 sèptanm : viktwè èspagnòl asou Provens-Ini atè batay-a dé Abrolhos o Brézil.

* Maròk : zabitan-yan di lowazis-a di Tafilalet ka pran kou chèf Moulay Chérif pou défann yé kò kont partizan-yan di marabout di Dila. Li ka fondé Dinasti-a dé Filali oben alaouit (désandan di Ali, janr di Mahomet).

* Hammouda Pacha ka divini bey di Tinis (finisman an 1666).

### Léròp
4 janvyé : Gustave II Adolphe di Swèd ka pran Greifenhagen épi Garz (6 janvyé).

* 23 janvyé : trété di Bärwald ant Lafrans(Charnasé) ké Swèd-a. Lafrans-a ka finansé larmé-a di rwè di Swèd à rézon di roun milyon anniyèl di liv tournwa pannan senk lannen. Gustave II Adolphe di Swèd ka angajé so kò à mentni roun fòr larmé di 36 000 wonm an Lalmagn é à pa ka signen di lapè ki séparé ké lanprò-a.

## Nòt ké référans

## Lyen ègstèrn
1624

**1624** sa roun lannen bisègstil ki ka koumansé oun lendi.

## Évènman
* Livèr 1623-1624, Kanada : lanmò di Charles de Biencourt, tiboug de Poutrincourt, ki ka marké roun péryòd di konfizyon é di disansyon entéryò atè Port-Royal (Lakadi). Lalit ki ouvèrt ant parti-ya de Charles de La Tour é di syò d’Aulnay-Charnisay ka éklaté an 1636. Oun ventenn di fanmi rounso sa établi atè Kébèk.

* 28 janvyé (oben an 1623) : Thomas Warner ka débarké atè Saint-Christophe ké so fanmi ké trant moun. Dé Anglé ka établi yé kò annan Piti Lézanti-ya.

* 30 mars : dépa d’Agra, an Lenn, di jézwit pòtidjé-a Antonio de Andrade ki ka travèrsé chenn himalayen pa lwès-a é ka antré o Tibé. An out, li sa rousouvwè pa lirwè-a di Guge annan sité rwayal-a di Tsaparang. Sala, ki entérésé pa so rélijyon, ka otorizé li à fondé roun misyon é à konstrwi roun légliz (1626).

* Avril : akò ant Lachin-an ké Konpagni néyèrlandé-a dé Lenn ògsidantal ; Taywan sa tchipé pa Olandé-ya jouk 1662. Kréyasyon di fò atè Anping(Fò Zeelandia) é atè Tainan (Fò Providentia).

## Nòt ké référans

## Lyen ègstèrn
1625

**1625** sa roun lannen koumin ki ka koumansé oun mèrkrédi.

## Évènman
* 30 avril, Brézil : kapitchoulasyon di Salvador de Bahia. Oun flòt ki konpozé di fò pòtidjé, èspagnòl ké anmérendjen ka roupran lavil-a ki té pran an 1624 pa roun flòt olandé. Èspédisyon-an sa èspontannéman finansé pa Chanm minisipal-a di Lisbonn, à rotò-a di bidim sonm-an di 170 000 cruzados. Sa dépans ka atizé konvwatiz-a di monnarchi kastiyan-an pou dé difikilté finansyé.

* 13 mè, Whitehall : oun proklanmasyon rwayal ka déklaré ki Virjini-a, Bermudes ké Nouvèl-Langlétè ka fè parti di Lanpir anglé-a. Oun administratsyon kolonnyal sa enstitchwé. Virjini-a ka divini kolonni di Kouronn britannik-a. Li sa plasé anba lotorité-a di roun gouvèlnò ki nonmen pa Kouronn-an, ki flanké di roun Konséy é di roun Chanm ki éli pa kolon-yan. À baz-a, roun konséy di parwas ka jéré finans-ya, ka chwézi minis-ya di kilt é ka asiré asistans-a. Dé jouj ké roun jouri, ki éli pa konséy-ya di parwas ka réyini so kò an sésyon o chèf-lyé di konté. Virjini-a ka rousouvwè Légliz-a ka établi anglikan-an mé ka enfléchi sistenm épiskopal bò'd roun kongrégasyonnalism ki modéré. So enstitisyon-yan ké enspiré ròt kolonni-ya.

## Nòt ké référans

## Lyen ègstèrn
1632

**1632** ké roun lannen bisègstil ki ka koumansé oun jédi.

## Évènman
* 18 mè : réprésyon di révòlt-a dé jannisèr atè Istanbul pa soultan-an Murad IV, ki ka koumansé so règn pèrsonnèl 29-a.

* 2 jen : lagèr sivil an Létchopi. Révolté-ya kont rélijyon roumen-an ki enpozé an 1621 sa krazé atè Ouaïna-Dega (Wayna-Dega) pa troup-ya di négus Sousnéyos.

* 11 jen-10 sèptanm : syèj ké priz d’Hooghly. Pòtidjé-ya d’Hooghly, an Lenn, ki té ka prélvé dé taks asou tabak-a, té ka kaptiré dé timoun pou an fè dé lèsklav é té ka pratiké konvèrsyon fòrsé-ya (jézwit) sa défè pa gouvèlnò-a di Bengal.

* 25 jen (oben 14 jen-an) : Négus-a di Létchopi Sousnéyos ka rétabli rélijyon nasyonnal-a épi ka abdiké an favò di so tiboug Fazilidas (finisman di règn an 1667).

* Viktwè dé troup Mandchou asou Mongòl-ya. Ligdan divèt anfwi so kò o Qinghai é ka mouri pé aprè, an 1634. So tiboug ké fika égalman venki é ka tchwé pa Mandchou-ya (1635). Plizyò khanat di Mongoli méridjonal-a sa soumèt pa Mandchou-ya, ké trwa khan khalkha, jouk alò rété à léka-a di djopopo, ka voyé dé prézan à lanprò mandchou Huang Taiji.

* Fondasyon di Iakoutsk an Sibéri.

## Nòt ké référans

## Lyen ègstèrn
1635

**1635** sa roun lannen koumin ki ka koumansé oun lendi.

## Évènman
### Lazi
* 4 janvyé : Thalun Min, rwè di Birmanni, ka transféré kapital-a di Pegu, anvasé, atè Ava (Mandalay).

* 11 mars, Scutari : koumansman di roun kanpagn viktoryé di soultan otoman Murat IV an Larméni.

* 3 jwiyé : Murat IV ka antré atè Erzurum aprè ki li fè so jongsyon ké troup-ya di gran vizir Tabaniyassi Mehmed Pacha.

* 28 jwiyé-8 out : Murat IV ka asyéjé é ka pran Erevan o Pèrs.

* 26 - 27 out : Murad IV ka fè ègzékité atè Istanbul so frè Bajazet ké Orcan, rival potansyèl-ya.

* 29 out, Lenn : koumansman di roun kanpagn di lanprò Moghol-a Shah Jahan kont Bundelâ-ya.

* 14 ògtòb : Shah Jahan ka anparé so kò di fòrtérès-a d'Orchhâ. Raja Bundelâ Jujhâr Singh ka réfijyé so kò ké so tiboug koté Gond-yan ki ka tchwé yé.

* 12 sèptanm : Murat IV ka pran Tabriz, ki li ka livré o piyaj é ka fè ensandjé ; aprè léchèk-a di négosyasyon di lapè, larmé di soultan ka routiré so kò 15 sèptanm-an, ké Murat ka antré triyonfalman atè Istanbul 26 désanm-an.

* 21 sèptanm : Shah Jahan ka kité Agra pou mennen opérasyon-yan annan Deccan kont raja marathe Shahaji (en). Li sa atè Burhanpur an janvyé 1636.

* Japon : létablisman di sistenm di sankin-kōtai (séjou régilyé dé daimyô atè Edo).

## Nòt ké référans

## Lyen ègstèrn
1636

**1636** sa roun lannen bisègstil ki ka koumansé oun mardi.

## Évènman
* 1e janvyé : Antonio van Diemen sa nonmen gouvèlnò jénéral di Konpagni néyèrlandé-a dé Lenn oryantal (finisman an 1645).

* 22 jen : pa désizyon di pouvwè shogunal, Japon-an ka fronmen so kò à tout enfliyans entéryò, sa fronmentir ké rété éfèktiv jouk 1853.

* 27 out : koumansman di règn di manikongo Alvare VI di Kongo (finisman an 1641).

* 6 mè : soultan-an di Bîjâpur ka signen roun trété di lapè ké Shah Jahan ki ka roukonnèt sizrennté-a di lanpir moghol-a.

* 14 mè, Moukden : khan-an dé Jurchen Huang Taiji ka chanjé non-an di dinasti Qing é sa-a di so pèp an Mandchous.

* 26 mè : soultan-an di Golconde ka roukonnèt à so tour sizrennté-a di Shah Jahan.

* Jwiyé : lanprò Moghol Shah Jahan ka kité Burhanpur pou Agra aprè ki li nonmen so tiboug Aurangzeb vis rwè di Deccan. Posésyon moghol-ya annan sid-a sa divizé an sis provens, Khandesh, Berar, Télangana ké Daulatabad.

## Nòt ké référans

## Lyen ègstèrn
1633

**1633** sa roun lannen koumin ki ka koumansé oun sanmdi.

## Évènman
* 1e mars : Samuel de Champlain ka réklanmen so pòs di gouvèlnò di Nouvèl-Lafrans o non di Richelieu.

* 23 mars : Samuel de Champlain ka pati di Dieppe ké trwa navir ké 200 kolon pou Nouvèl-Lafrans.

* 22 mè : routour di Champlain atè Kébèk.

* Jen : Konpagni anglé-a dé Lenn oryantal ka élarji so èsfè di enfliyans an Orissa ké kréyasyon-an di roun létablisman atè Balasore.

* 14 sèptanm : soultan-an Agung di rwayom di Mataram atè Java ka élvé prens-a Singaperbangsa à dignité-a d'adipati ké tit-a di Kertabumi IV, ki ka kréyé ensi kabupaten di Karawang atè Java ògsidantal.

* Sèptanm : lòrdonnans di soultan otoman Murat IV té ka entèrdi kafé piblik-ya, swivi di rounòt lòrdonnans ki ka proskri konsonmasyon di tabak anba penn di lanmò.

* À laswit-a di djopopo dògtrinal ant kopt òrtodògs ké Jézwit pòtidjé katolik, Pòtidjé-ya sa èspilsé di Létchopi.

* Konpagni néyèrlandé-a dé Lenn ògsidantal ka anparé so kò di zil-a d'Arguin (finisman an 1678).

* Kréyasyon di Konpagni-a di Rouen pou kolonnizasyon-an di Lagwiyann.

## Nòt ké référans

## Lyen ègstèrn
1638

**1638** sa roun lannen koumin ki ka koumansé oun vandrédi.

## Évènman
### Lafrik
* 7 mè : Néyèrlandé-ya ka kolonnizé zil Moris-a.

* 25 jen : kaptenn-an Alonse Goubert ka pran posésyon di zil-a Diego-Rois (Rodrig). Pronmyé priz di posésyon dé zil Maskarègn pa Lafrans-a.

* Bò'd 20 jwiyé : Norman-an François Cauche ka abòrdé annan bè-a di Sainte-Luce asou kot-a Sid-Lès di Madagaskar. Li ka èsploré entéryò-a di zil-a pannan kat lannen.

* Pronmyé létablisman fransé ka figsé an bouchou-a di Sénégal (pwent di Bieurt).

* Maròk : Mulay Mohammed, chèf dé chorfa Alawites di Tafilalet ka étann so pwisans jouk Laghouat é o anviron di Tlemcen. Mé Tirk-ya à routiré so kò an deçà di Tafna.

## Lanmérik
* 14-15 févriyé : Philippe de Lonvilliers de Poincy ka divini lyétnan-jénéral dé zil di Lanmérik pou rwè-a di Lafrans. 

* 26 févriyé : atè Boston, William Pierce kaptenn-an di Desire, ka konstrwi an 1636 atè Marblehead, prè di Salem, ka enpòrté pronmyé kargézon-an di lèsklav di Barbad-a, ki li ka échanjé kont dé lèsklav anmérendjen, tras marké-ya ka établi pronmyé prézans-a di lèsklav nwè o Massachusetts bò'd 1638.

* 29 mars : fondasyon di Nouvèl-Swèd, kolonni swédwaz asou riv-ya di Delaware.

* 22 mars : Anne Hutchinson sa banni di kolonni-a di bè-a di Massachusetts pou hérésie. Li ka pati pou Rhode Island.

## Nòt ké référans

## Lyen ègstèrn
1639

**1639** sa roun lannen koumin ki ka koumansé oun sanmdi.

## Évènman
### Lanmérik
* 23 janvyé : lotodafé atè Lima. Sèt judaïsan sa boulé vif, don Francisco Maldonado da Silva.

* 24 janvyé (14 janvyé di kalandriyé julyen) : Connecticut ka adòpté so pronmyé konstitisyon : Fundamental orders.

* 11 févriyé : Philippe de Lonvilliers de Poincy, lyétnan-jénéral dé zil di Lanmérik, ki pati di Lafrans 12 janvyé-a, ka rivé atè Matinik-a. Li ka abòrdé atè Gwadloup-a 17 févriyé-a, épi ka établi so kò atè Saint-Barthélemy. Di 1639 à 1660, li ka pran posésyon di roun parti di Saint-Martin, di Sainte-Croix ké Tortue.

* 1e out : rivé dé Ursulines o Kébèk. Menm lannen-an, yé ka anségné o jenn tifi annan yé kaz à la Basse-Ville di Québec. Rivé menm jou-a dé Lospitalyé ki vini fondé roun lopital. 

### Lazi
* 2 mè : Olandé-ya ka kontrolé Trincomalée atè Ceylan.

* 12 mè : transfè di kapital-a di Lanpir moghol-a d’Āgrā atè Delhi (Shahjahanabad).

* 17 mè : trété di Qasr-i-Chirin oben di Zuhab ant Lanpir otoman-an ké Pèrs-a, ka konfirmé à Tirk-a Bagdad ké Tabriz. Séfévid-ya rékipéré réjyon-an d'Erevan.

## Nòt ké référans

## Lyen ègstèrn
1640

**1640** sa roun lannen bisègstil ki ka koumansé oun dimanch.

## Évènman
* 9 janvyé : briga naval di Gurupá annan Léta di Pará, o Brézil.

* 9 févriyé : lanmò di Murad IV. Koumansman di soultannat otoman di so frè Ibrahim Ie le Fou (finisman an 1648).

* 6 jwiyé : rivé atè Nagazaki o Japon di roun lanbasad pòtidjé ki vini di Makao doumandé roupriz-a dé léchanj koumèrsyal ; li sa mété à lanmò 9 out-a.

* 31 out : Fransé-a François Levasseur, ki voyé pa Poincy, ka anlvé zil-a di Tortueaux Anglé di konpagni-a di Providence.

* Pronmyé grèv patronnal di listwè anmériken-an o chantché naval di Gloucester (Virjini).

* Lanprò mongol-a Güshi Khan di tribi-a dé Qoshots (Khoshuud oben Kalmouks) ka anvayi Tibé-a é ka venk Rwè-a di Tsang.

* Lanprò di Dzoungari, Erdeni Batur, ka konvoké rouprézantan-yan dé 44 khanat mongol o Tarbagataï afen di lité kont lèspansyon Mandchou-a. Diplonmasi mandchou-a ka éfòrsé so kò d’annilé désizyon-an di réyinyon-an di Dzoungari. Lanprò mandchou-a ka blijé Khalkha-ya à divizé yé péyi an Dé parti, khanat touchetou ké khanat dzasaktou, di non dé dignitèr rival ki ka dirijé yé.

## Nòt ké référans

## Lyen ègstèrn
1634

**1634** sa roun lannen koumin ki ka koumansé oun dimanch.

## Évènman
* Mars : révòlt dé jannisèr atè Alep.

* 4 jwiyé : fondasyon di Trois-Rivières pa Laviolette o Kanada.

* Aprè 7 jwiyé-a : èsploratò fransé-a Jean Nicolet ka èsploré lak Michigan ké téritwar-a di Wisconsin (Li sa atè Kébèk, 15 out 1635.

* 28 jwiyé : Néyèrlandé-a ka pran Curaçao annan Lézanti-ya. Li ka èsplwaté laba dé dépo salen natirèl. Zil-a, ki fòrtifyé, ka divini baz-a di Konpagni néyèrlandé-a dé Lenn ògsidantal ké kontrébann-an la ké kolonni èspagnòl-ya. Bonaire ké Aruba ka pasé osi an lanmen-yan dé Néyèrlandé.

* Novanm : lòrdonnans di soultan otoman Murat IV ki ka proskri konsonmasyon-yan di ven anba penn di lanmò.

* Erdeni Batur, isou di klan dé Tchoro, ka fè proklanmen lanprò di Dzoungari (finisman an 1665) é ka fondé roun nouvèl lanpir oïrat ka dispozé di roun gran fòs militèr.

* Miz o pa di noblès japonnen-an, don lavi kotidjen-an sa réglémanté pa lédi di Sankin-kōtai, anba shogunat-a di Iemitsu Tokugawa.

* Létablisman fransé atè Kayenn.

## Nòt ké référans

## Lyen ègstèrn
1642

**1642** sa roun lannen koumin ki ka koumansé oun mèrkrédi.

## Évènman
* 17 mè : Paul de Chomedey, syò di Maisonneuve, ka fondé Ville-Marie, atchwèl lavil-a di Montréyal o Kanada ; dè lotonm-an, Jeanne Mance ka fondé l'Hôtel-Dieu di Montréyal.

* 18 jen, Mègsiko : ouvèrtir di prosè di Gabriel de Granada, ki ajé di trèz lannen. Patché marann pòtidjé-a  judaïsan sa arété o Mègsik à laswit-a di so avé-ya.

* 24 jen : Louis XIII ka signen lèt patant-ya ki ka fondé Konpagni fransé-a di Loryan-an, é ka ògtrwayé o dieppois Rigault konsésyon-an di Madagaskar é dé zil anvironnant.

* 14 jwiyé : rwè-a di Pòtidjal Jean IV ka kréyé roun konséy di lout-lanmè ki ka érité dé atrisyon di Konséy dé Finans pou zafè-ya di lout-lanmè. 

* Out : Jacques Pronis ka konfirmé priz-a di posésyon dé zil Maskarègn pa Lafrans-a.

* 24 sèptanm : Jacques Pronis ka pran posésyon pou Lafrans-a di zil Sainte-Marie é di bè-a d'Antongil o nò-lès di Madagaskar ; li ka enstalé so kò annan bè-a di Sainte-Lucie, é ka pédi patché wonm. É an 1643, li ka établi roun kolonni fransé atè Fort-Dauphin o sid di Madagaskar.

## Nòt ké référans

## Lyen ègstèrn
1637

**1637** sa roun lannen koumin ki ka koumansé oun vandrédi.

## Évènman
* 17 janvyé : tranmman di latè atè Mègsiko.

* 23 janvyé : Jean-Maurice di Nassau-Siegen(Maurice de Nassau) ka divini stathouder di Recife, priz pa Olandé-ya o Pòtidjé an 1630 (finisman an mè 1644). Li ka pran dé mizour entèrn pou rétabli sitchwasyon ki té dégradé so kò. Li ka anmélyoré lòrd piblik-a, lijyenn-an, ka asiré libèrté-a di konsyans, ka okipé so kò di aprovizyonnman-an, ka kréyé roun milis sivil, ka roulansé lékonnonmi soukriyè-a. Pou palyé péniri di lèsklav nwè, li ka voyé an Lafrik oun flòt ki ka anparé so kò di fòrtérès-a pòtidjé-a di São Jorge da Mina(out). Li ka fè bati Mauritsstad (Mauritia), oun nouvèl Recife ki ka akéyi koumèrsan-yan ki ézé ké ro fongsyonnè. Li ka antouré so kò di artis (frè-ya Post), di savan(Piso ké Marcgraf) é di tèknisyen é ka ankourajé imigrasyon-an bò'd Brézil olandé. Li ka mennen ké li roun kolonni di Jwif é di Marranes d’Ibérie ki ka òrgannizé koumèrs-a di souk é di tabak.

* Prentan : tantativ di kolonnizasyon di Tobago ké 212 kolon, ki voyé pa névé-a di douk di Courlande, Jacob Kettler.

## Nòt ké référans

## Lyen ègstèrn
1641

**1641** sa roun lannen koumin ki ka koumansé oun mardi.

## Évènman
* 14 janvyé : Olandé-ya ka pran Malacca o Pòtidjé aprè sis mwa di syèj o tèrm di roun aso sanglan. Yé ka kontrolé tout pasaj-ya ant loséyan Endjen-an ké Pasifik-a (détrwa di Malacca, di Lombok é di Sonde) é ka entèrsèpté lagsè-a dé Moluques o Anglé. Sa annègsyon ka afébli soultan-yan d’Aceh é di Mataram.

* 23 févriyé : koumansman di règn di manikongo Garcia II di Kongo (finisman an 1660).

* 30 avril, Maròk : asasina di marabout El-Ayachi, mèt di Salé, lò dé lalit entèstin ki ka déchiré Répiblik-a di Bouregreg. Marabout-ya di Dila, bò'd Khénifra, sa mèt di Nò di Maròk aprè ki li venk chérif saadjen-an ké partizan-yan di marabout El-Ayachi.

* 30 mè : roun flòt olandé ké Anglé kité Recife pou Langola.

* 24 jwiyé : o Japon, Olandé-ya sa transféré di Hirado à Deshima. Yé ka tchenbé monnonpòl-a di lenpò-ègspò asou larchipèl-a.

* 26 out, Langola : Olandé-ya ka chasé Pòtidjé-ya di Luanda ; 21 désanm-an, yé ka tchipé Benguela (1641-1648). Renn-an Jinga di Matamba ka pran yé pati.

## Nòt ké référans

## Lyen ègstèrn
1643

**1643** sa roun lannen koumin ki ka koumansé oun jédi.

## Évènman
* 21 janvyé : navigatò olandé-a Abel Tasman ka dékouvri zil Tonga.

* 6 févriyé : Abel Tasman ka dékouvri zil Fidji-ya.

* 1e mè : rivé atè Madagaskar di swasant-dis wonm. Enpé aprè Pronis ka kité annan bè-a di Sainte-Lucie é k'alé fondé létablisman-an di Fort-Dauphin(jòdla Tôlanaro).

* 14 jen : Olandé-ya (Maarten Gerritszoon de Vries) ka dékouvri Kouril-ya.

* 15 jen : dépa di roun èspédisyon ris di Vassili Poïarkov, ki voyé pa voïévode di Iakoutsk, Pierre Golodine. Li ka roumonté l'Aldan, ka dékouvri kour-a di Lanmou-a jouk so bouchou é ka swiv litoral-a jouk sit d'Okhotsk (finisman an 1646).

* 21 sèptanm : lanmò di Huang Taiji. Koumansman di règn di Shunzhi, lanprò mandchou di dinasti-a Qing, asou Lachin di Nò-a ké Mongoli-a. Réjans dé prens Dorgon ké Jirgalang.

* 14 novanm : koumansman di règn di Go-Kōmyō, di Japon, ki ka asèpté tronn-an aprè abdikasyon-an di enpératò-a Meishō.

* 25 désanm : navigatò anglé-a William Mynors ka dékouvri zil-a Christmas.

## Nòt ké référans

## Lyen ègstèrn
1644

**1644** sa roun lannen bisègstil ki ka koumansé oun vandrédi.

## Évènman
* 29 févriyé : Abel Tasman ka pati di Batavia pou èsploré kot nò-ya ké lwès-ya di Lostrali-a (finisman an out 1644).

* 3 mars : Har Rai ka divini chèf rélijyé dé Sikh (finisman an 1661).

* Prentan : èspédisyon ris-a di Vassili Poïarkov ka désann kour-a di Zeïa é ka atenn konfen-yan di Mandchouri asou flèv Lanmou-a, an bouchou-a dikèl li ka ivèrné.

* 24 avril, Lachin : chèf dé révòlté chinwa Li Zicheng, ki proklanmen so kò lanprò 8 févriyé-a, ka maché asou Péken. Lanprò Ming-an Chongzhen, ka abandonnen, ka pann so kò (25 avril). À frontchèr-a, chèf militèr-a, Wu Sangui ka konkli oun larmistis ké Mandchou ki ka fourni dé troup. Li Zicheng ka propozé à Wu Sangui di partajé pouvwè-a. Sala ka roufizé é pa dépi, Li Zicheng ka fè masakré so fanmi.

* 27 mè : Wu Sangui ké Mandchou-ya ka mété rébèl-ya an dérout à pas-a di Shanhaiguan, asou Gran Miray-a. 

* 6 jen : larmé mandchou-a ka envèsti Péken é ka proklanmen lanprò Fulin, névé-a di Huang Taiji anba non-an di Shunzhi é anba réjans-a di so tonton-yan Hooge ké Dorgon. Wu Sangui ka asèpté vis-rwayalté-a di Shaanxi koté li ka chasé Li Zicheng épi ka tchwé li. Ming-yan ka rézisté annan Sid-Lès-a (finisman an 1661).

## Nòt ké référans

## Lyen ègstèrn
1645

**1645** sa roun lannen koumin ki ka koumansé oun dimanch.

## Évènman
* 14 janvyé : konpagni-a di Nouvèl-Lafrans ka sédé so monnonpòl-a asou fourir-ya pou « kouminoté-a dé zabitan » di Kébèk (akò ki ratifyé 6 mars-a pa lirwè-a Louis XIV).

* 20 févriyé : Konpagni-a dé zil di Lanmérik ka nonmen Noël Patrocle di Thoisy, gouvèlnò-jénéral di zil Saint-Christophe. Li ka rivé asou plas 25 novanm-an, mé ki roupousé pa de Poincy, gouvèlnò an plas, li ka enstalé so kò an Gwadloup an atandan.

* 3 out, Brézil : troup olandé-ya sa briga pa ensirjé pòtidjé-ya atè batay-a di Monte das Tabocas. Koumansman di roun lagèr dé Pòtidjé kont Olandé-ya o Pernambouc (finisman an 1654) : Aprè dépa-a di Jean-Maurice de Nassau-Siegen, sitchwasyon-an ka dégradé so kò atè Recife. Difikilté finansyé-an ka agravé so kò. Rébélyon-an, ki dirijé pa André Vidal de Negreiros (pt) ké João Fernandes Vieira (pt), ka éklaté. An out, oun batay ki ranjé sa livrée o mont Tabocas. 19 avril 1648-a, Pòtidjé-ya ka anpòrté atè pronmyé batay-a dé Guararapes (pt)(kolin o nò di Recife) ké 19 févriyé 1649-a ségon-an.

## Nòt ké référans

## Lyen ègstèrn
1646

**1646** sa roun lannen koumin ki ka koumansé oun lendi.

## Évènman
* 15 févriyé : Jacques Pronis sa anprizonnen pa kolon ensirjé-ya di Fort-Dauphin(Madagaskar). Libéré 26 jwiyé-a à rivé-a di navir Saint-Laurent di Dieppe, li ka parvini à roupran pouvwè-a. Li ka fè dépòrté douz mutins atè Larégnon, alò inabité (finisman an 1649).

* 17 jwiyé : lanprò moghol-a Shâh Jahân ka pran Balkh.

* Jwiyé - sèptanm : Mandchou-ya, ka profité dé disansyon ant Ming-yan ka pran Zhejiang (jwiyé) ké Fujian(out-sèptanm).

* 5 ògtòb : trété di lapè ant Anglé-ya ké Endjen-yan Powhatan an Virjini, ki signen aprè ki gouvèlnò sir William Berkeley té kaptiré yé chèf Opechancanough.

* 15 ògtòb, Kébèk : roupriz dé lostitilité ké Agniers (Iroquois) lò sa dannyé-ya ka kaptiré papa jézwit-a Isaac Jogues ké Jean de La Lande.  Agniers ka randé so kò kont ki Fransé-ya ki ka roudivini di Léròp ka kozé dé désè annan yé kouminoté (mikrob). Pou konjiré lanmò-a, roun Agnier ka tchwé di roun tchòk di rach papa-a Jogue (18 ògtòb) ké landimen-an Jean de La Lande.

* 24 désanm : dannyé Ming-an sa proklanmen lanprò di Lachin anba non-an di Zhu Yongli (finisman an 1662). Li ka rézisté otour di Kanton ké lèd-a dé Pòtidjé di Nicolas Ferreira. Yongli ké so fanmi ka konvèrti yé kò pou kristchannism-an.

## Nòt ké référans

## Lyen ègstèrn
1647

**1647** sa roun lannen koumin ki ka koumansé oun mardi.

## Évènman
* 25 mars : navir olandé-a Nieuw-Haerlem ka échwé o Kap. So lékipaj sa kontren di rété roun lannen asou plas.

* 27 mars : arè ki ka poté règman an favò dé zabitan di Kanada. Kréyasyon di Konséy di Kébèk « ki charjé di lòrd-a é di jistis-a an Nouvèl-Lafrans ». Li ka dirijé finans-ya, koumèrs-a dé fourir ké politik jénéral-a. Li té fòrmé, à lorijin-an, dé gouvèlnò di Kébèk é di Montrétal é di sipéryò dé jézwit. Li ka admèt annan so réyinyon-yan, ké vwa délibérativ, sendik-ya oben rouprézantan éli di Kébèk, di Trois-Rivières é di Montréyal. An 1663, Konséy di Kébèk té souprimé ké ranplasé pa Konséy Souvren-an.

* 11 mè : rivé atè Manhattan de Pieter Stuyvesant, nouvèl dirègtò jénéral di Nouvèl-Néyèrlann an ranplasman di William Kieft.

* 15 mè : Guillaume Couture ka rousouvwè oun konsésyon di latè à la Pointe-Lévy (fitir vilaj di ségnòri-a di Lauzon) ki sitchwé divan lavil-a di Kébèk o Kanada e ki ké divini Lavil-a di Lévis an 1861.

* 10 jen : vigtwè naval èspagnòl asou Provens-Ini atè batay-a di pòr di Cavite, annan bè-a di Manille, o Filipin..

* 22 jen : privilèj di Konpagni néyèrlandé-a dé Lenn oryantal sa rounouvlé, ki ka mwayennen tchèk konsésyon dé dirègtò.

## Nòt ké référans

## Lyen ègstèrn
1648

thumb|15 mè : ratifikasyon di lapè di Münster.

**1648** sa roun lannen bisègstil ki ka koumansé oun mèrkrédi.

## Évènman
### Lafrik
* 24 jwiyé : Jean Le Vacher ka divini konsil di Lafrans atè Tinis (1648-1653 ; 1657-1666). Li ka òbténi fondasyon-an di pronmyé chapèl-a ki dèstiné pou kilt piblik, dédjé à Saint Louis.

* 4 désanm : Étienne de Flacourt, ki nonmen « koumandan jénéral di zil-a di Madagaskar » ka débarké atè Fort-Dauphin.

### Lanmérik
* 23 mars : trété di Concordia ant Fransé-ya ké Néyèrlandé-ya asou partaj di Saint-Martin atè Lézanti. Poincy ka voyé 58 kolon fransé ki dirijé pa syò Gentes atè Saint-Barthélemy.

* 19 avril : pronmyé batay di Guararapes. Pòtidjé-ya ka roupran viktoryézman lofansiv-a o Brézil kont Péyi-Ba.

* 12 mè : dépa di Rio de Janeiro di roun èspédisyon pòtidjé pou roukonkèt di Langola ki kondjwi pa Salvador de Sá.

* Mè, Brézil : dépa di São Paulo di èspédisyon-an (bandeiras, razzia di endjen) di Antônio Raposo Tavares o sid di São Paulo é annan atchwèl Rio Grande do Sul jouk Belém (1648-1651).

* 15 jen, Boston : Margaret Jones sa pronmyé moun-an ki ègziké pou sòrsélri an Lanmérik di Nò.

## Nòt ké référans

## Lyen ègstèrn